**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у члану 97. став 1. тачка 6. Устава Републике Србије према којем Република Србија између осталог, уређује и обезбеђује јединствено тржиште; правни положај привредних субјеката; систем обављања појединих привредних и других делатности.

**II. РАЗЛОЗИ ЗА ДОНОШЕЊЕ ЗАКОНА И ЦИЉЕВИ КОЈИ СЕ ОСТВАРУЈУ**

Министарство надлежно за послове трговине, туризма и телекомуникација је предузело мере у оквиру својих надлежности и извршило је измене и допуне Закона о посредовању у промету и закупу непокретности („Службени гласник РС”, бр. 95/13 и 41/18 - у даљем тексту: Закон) како би билo извршенo усклађивање са препоруком 28. ФАТФ-а која се тиче примене тзв. Fit and proper стандарда код давања дозволе за рад одређених правних и физичких лица ван финансијског сектора. Конкретно, Република Србија треба да ојача и допуни одредбе које забрањују лицима осуђиваним за одређена кривична дела да оснивају или контролишу лица која пружају услуге које су предмет регулисања одређених закона, где је и посредовање у промету и закупу непокретности.

У Другом извештају Комитета Манивал из децембра 2018. године о појачаном праћењу и техничкој усклађености Републике Србије са препорукама ФАТФ, препознати су технички недостаци у погледу адекватне имплементације релевантних препорука ФАТФ, међу којима се нашла и конкретна замерка да нису предузете никакве мере које би спречиле криминалце да контролишу агенте за промет некретнинама.

Захтев међународних организације у овој области јесте да се на јединствен и униформисан начин код обвезника по Закону о спречавању прања новца и финансирања тероризма („Службени гласник РС”, број 113/17) уведе поменути стандард.

Основни циљ доношења овог закона је спречавање прања новца и сузбијање финансирања тероризма и терористичких аката у области посредовања у промету и закупу непокретности.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

Чланом 1. Предлога закона врши се измена члана 5. Закона и представља директну имплементацију ФАТФ Препорука, тачније Препоруку 28 којом је предвиђено увођење стандарда стручности и способности приликом оснивања, тачније давања дозвола за рад посредницима у промету и закупу непокретности (FIT&PROPER).

Суштина увођења захтева да лице из члана 5. тачка 1) овог закона мора бити запослено са пуним радним временом и положеним стручним испитом оправдана је чињеницом да упис у Регистар посредника производи одређене правне последице и обавезе за оног ко упис захтева, те самим тим уколико није ангажован са пуним радним временом отвара се простор за злоупотребе. Захтев правне сигурности јесте да лица која се баве одређеном делатношћу за коју одговарају морају бити свесна правних последица својих поступања.

Чланом 2. Предлога закона мења се члан 6. тачка 5) Закона и уводи се појам стварног власника међу податке који се уписују у Регистар посредника и оправдавају остали услови за упис који морају бити испуњени, а који су прописани чланом 5. Закона. Дакле, уколико су испуњени сви услови за упис у Регистар посредника из члана 5. овог закона, надлежан орган ће податке о стварном власнику, чији идентитет се утврђује на начин дефинисан тачком 4) члана 5. Закона уписати у Регистар посредника. Суштина је транспарентност пословања и испуњавање захтева из ФАТФ Препорука и Пете директиве ЕУ.

Чланом 3. Предлога закона мења се члан 10. Закона, а односи се на брисање из Регистра посредника у случајевима наведеним овим чланом и представља потврду схватања озбиљности последица које злоупотреба правног система у сврхе прања новца и финансирaња тероризма на највишем могућем нивоу. Оваквим решењем, обезбеђено је да државни орган надлежан за упис у Регистар посредника може исти избрисати уколико у било ком тренутку након уписа утврди да постоји неки од разлога за брисање. Тачком 2) овог члана потврђује се значај обавезе доказивања неосуђиваности и значаја стандарда стручности и подобности. Тачка 3) овог члана предвиђа брисање из Регистра посредника у редовним околностима које су на страни самог посредника. Тачка 4) овог члана потврђује значај адекватне и правилне примене прописа о спречавању прања новца и финансирања тероризма као и озбиљност повреда тог прописа а за који би поред санкција уследило и брисање из овог регистра.

Чланом 4. Предлога закона прописано је да се у члану 11. став 2. Закона предвиди општи услов подобности које кандидати морају да испуне приликом конкурисања за рад на одређеним радним местима. Прописивање овог услова није никаква новина већ усклађивање са општепознатим захтевом у правном саобраћају Републике Србије.

Члан 5. Предлога закона предложено је да овај закон ступа на снагу осмог дана од дана објављивања у „Службеном гласнику Републике Србије”, а примењиваће се од 1. јануара 2020. године.

**IV. ФИНАНСИЈСКА СРЕДСТВА ЗА СПРОВОЂЕЊЕ ЗАКОНА**

За спровођење овог закона нису потребна финансијска средства из буџета Републике Србије.

**V.** **АНАЛИЗА ЕФЕКАТА ЗАКОНА**

Усвајањем овог закона унапредиће се правни оквир за откривање, спречавање и сузбијање прања новца и финансирања тероризма и терористичких аката, у области посредовања у промету и закупу непокретности. Тиме се обезбеђује виши степен правне сигурности за привредне субјекте и грађане, виши квалитет услуге по европским стандардима, уз афирмацију професије посредовања у промету и закупу непокретности. Република Србија овим извршава своје међународне обавезе у области спречавања прања новца и финансирања тероризма.

1. ***Одређивање проблема које би закон требало да реши***

Предложено законско решење треба да отклони неусклађености постојећег прописа у области посредовања у промету и закупу непокретности са препоруком 28. ФАТФ-а која се тиче примене тзв. Fit and proper стандарда код давања дозволе за рад одређених правних и физичких лица ван финансијског сектора. Конкретно, Република Србија треба да ојача, допуни одредбе које забрањују лицима осуђиваним за одређена кривична дела да оснивају или контролишу лица која пружају услуге које су предмет регулисања одређених закона, где је и посредовање у промету и закупу непокретности.

1. ***Циљеви који се постижу доношењем закона?***

Нефинансијски сектор, у који спадају посредници у промету и закупу непокретности у циљу испуњења препорука ФАФТ-а морају да подлежу регулаторним и надзорним мерама које ће бити ојачане овим одредбама. Наиме дозвола за обављање делатности која се потврђује уписом у Регистар посредника је основни циљ доношења измена. Претежна делатност пословања агенције за некретнине је кључни услов уписа у Регистар. Такође, овим законом биће ојачане одредбе које забрањују лицима осуђиваним за наведена кривична дела да оснивају или контролишу лица која пружају услуге посредовања у промету и закупу непокретности, нарочито у погледу осуђиваности стварних власника тих лица. Специфичан циљ је, да само лица која нису осуђивана, могу да се баве посредовањем у промету и закупу непокретности. Жељени резултат је упис у регистар само посредника са претежном делатности агенције за некретнине, као и спречавање криминалних појава прања новца и финансирање тероризма у овој важној услужној делатности, која учествује у процесу купопродаје и изнајмљивања непокретности на целој територији Републике Србије, са милионским прометом у еврима и динарима. Када је реч о мерљивости остварења циља, то ће бити могуће након усклађивања oдредбе о претежној делатности, када ће ресорно министарство трговине, у складу са новим прописом, издати решења о брисању посредника из Регистра посредника. Такође, у будућности ниједан посредник који нема одговарајућу шифру делатности и који је кажњаван неће моћи легално да се бави посредовањем у промету и закупу непокретности, јер неће моћи да се упише у Регистар посредника.

Имплементацијом овог закона биће унапређен законски оквир за откривање, спречавање и сузбијање прања новца и финансирање тероризма и терористичких аката, у области посредовања у промету и закупу непокретности, а Република Србија извршиће своје међународне обавезе, које се односе на спречавања прања новца и финансирања тероризма у овој области услуга.

1. ***Да ли су разматране друге могућности за решавање проблема?***

Утврђено је, да је за отклањане неправилности, једини инструмент доношење измена и допуна овог закона.

1. ***Зашто је доношење закона најбоље решење?***

Услови за обављање делатности посредовања у промету и закупу непокретности утврђене су Законом о посредовању у промету и закупу непокретности, којим је такође уређен Регистар посредника. Овим изменама и допунама Закона утврђује се додатни услов за упис у Регистар посредника, који се односи на то, да члан привредног друштва, стварни власник, односно предузетник, заступник привредног друштва, односно пословођа, ако је предузетник поверио послове пословођења пословно способном физичком лицу, који има регистровану претежну делатност агенције за некретнине, као и физичка лица са положеним стручним испитом из члана 11. овог закона не може бити правно лице које је осуђено за кривично дело на новчану казну, односно физичко лице које је осуђено на казну затвора за кривично дело у Републици Србили или страној држави.

Доношењем измена наведеног закона били би решени проблеми који су се јавили у пракси, непосредним вођењем Регистра посредника и спровођења стручног испита.

1. ***На кога ће и како утицати решења предложена у закону?***

Предложена решења утицаће на правне субјекте који немају регистровану претежну делатност агенције за некретнине, тиме ће се директно доћи до побољшања квалитета услуге посредовања у промету и закупу непокретности. Такође, утицаће на чланове привредног друштва (оснивач, власник, стварни власник), заступника привредног друштва, односно предузетника, пословођа уколико је предузетник поверио послове пословођења пословно способном физичком лицу и запосленом лицу са положеним стручним испитом за посреднике у промету и закупу непокретности. Могуће је да дође до смањења тренутно уписаног броја посредника у Регистру посредника, уколико буде утврђено да немају одговарајућу претежну делатност, као и да, међу стварним власницима, оснивачима, члановима органа управљања, заступника привредног друштва, предузетницима, пословођама којима је предузетник поверио послове пословођења пословно способном физичком лицу и запосленим лицима са положеним стручним испитом за посреднике у промету и закупу непокретности, има осуђиваних лица.

Нове законске мере неће утицати на конкурентност ове услужне делатности, а за очекивати је побољшање квалитета услуге.

Примарни утицај предложеног закона односи се на јачање правног оквира за спречавање и сузбијање прања новца и финансирање тероризма и терористичких аката, чиме се Република Србија афирмише као атрактивна инвестициона дестинација, уједно дајући свој допринос међународној борби против прања новца и финансирању тероризма.

***6. Какве трошкове ће примена закона изазвати грађанима и привреди, а нарочито малим и средњим предузећима?***

Примена овог закона неће изазвати додатне трошкове грађанима и привреди. Никакве додатне трошкове неће имати ни мала и средња предузећа.

Државни органи дужни су да прикупљају податке по службеној дужности.

***7. Да ли су позитивне последице доношења закона такве да оправдавају трошкове које ће он створити?***

Трошкови које ће државни органи имати су минимални у односу на корист која се постиже доношењем овог закона.

***8. Да ли се законом подржава стварање нових привредних субјеката и тржишна конкуренција?***

Искључењем ризичних посредника са тржишта, конкурентност тржишта непокретности Републике Србије добија на квалитету и јача укупна конкурентност области посредовања у промету и закупу непокретности.

***9. Да ли су све заинтересоване стране имале прилику да се изјасне о закону?***

У Министарству трговине, туризма и телекомуникација именована је Радну група за израду Нацрта закона о изменама и допунама Закона о посредовању у промету и закупу непокретности.

Имајући у виду да се измене и допуне Закона односе само на проблематику усклађивања прописа у потпуности са Препоруком 28. ФАТФ-а којом треба да се ојача, допуне одредбе обављања делатности, као и које забрањују лицима осуђиваним за одређена кривична дела да оснивају или контролишу лица која пружају услуге које су предмет регулисања одређених закона, где је и посредовање у промету и закупу непокретности, а због хитности доношења прописа, није одржана јавна расправа.

***10. Које ће мере током примене закона бити спроведене да би се остварили разлози доношења закона?***

Мере које ће бити спроведене по усвајању овог закона су институционално управљачког карактера.

Институционално управљачке мере: Министарство трговине, туризма и телекомуникације (МТТТ) је орган надлежан за спровођење овог закона. Активности које је неопходно спровести у примени овог закона односе се на утврђивање чињеничног стања да ли су посредници регистровани за делатност агенције за некретнине као и да чланови привредног друштва, односно оснивачи, власници, стварни власници привредних субјеката, заступници, односно предузетници привредних субјеката, односно пословође уколико је предузетник поверио послове пословођења пословно способном физичком лицу и физичка лица са положеним стручним испитом за посреднике у промету и закупу непокретности из члана 11. важећег закона не може бити правно лице које је осуђено за кривично дело на новчану казну, односно физичко лице које је осуђено на казну затвора за кривично дело у Републици Србили или страној држави.

**VI.** **ПРЕГЛЕД ОДРЕДАБА ЗАКОНА КОЈЕ СЕ МЕЊАЈУ, ОДНОСНО ДОПУЊУЈЕ**

~~Члан 5.~~

~~Услови за упис у Регистар посредника су:~~

~~1) да предузетник или најмање једно физичко лице које оснива привредно друштво, односно други члан привредног друштва, или најмање један запослени, односно најмање једно лице које је ангажовано ван радног односа (у даљем тексту: ангажовано лице) има положен стручни испит из члана 11. овог закона;~~

~~2) важећи уговор о осигурању закључен у складу са чланом 13. овог закона;~~

~~3) одговарајући пословни простор у складу са чланом 14. овог закона;~~

~~4) да није изречена заштитна мера из члана 32. став 2. и члана 33. став 4. овог закона, која је на снази у време подношења захтева;~~

~~5) да члан привредног друштва (оснивач, власник), односно предузетник, заступник привредног друштва, односно пословођа, ако је предузетник поверио послове пословођења пословно способном физичком лицу, као и физичка лица са положеним стручним испитом из члана 11. овог закона нису осуђивана за кривична дела против привреде, кривично дело примања мита, кривично дело давања мита, кривично дело преваре, кривична дела тероризма и кривична дела организованог криминала.~~

ЧЛАН 5.

УСЛОВИ ЗА УПИС У РЕГИСТАР ПОСРЕДНИКА СУ:

1. ДА ПРЕДУЗЕТНИК ИЛИ НАЈМАЊЕ ЈЕДНО ФИЗИЧКО ЛИЦЕ КОЈЕ ОСНИВА ПРИВРЕДНО ДРУШТВО, ОДНОСНО ДРУГИ ЧЛАН ПРИВРЕДНОГ ДРУШТВА, ИЛИ НАЈМАЊЕ ЈЕДАН ЗАПОСЛЕНИ СА ПУНИМ РАДНИМ ВРЕМЕНОМ ИМА ПОЛОЖЕН СТРУЧНИ ИСПИТ ИЗ ЧЛАНА 11. ОВОГ ЗАКОНА;
2. ВАЖЕЋИ УГОВОР О ОСИГУРАЊУ ЗАКЉУЧЕН У СКЛАДУ СА ЧЛАНОМ 13. ОВОГ ЗАКОНА;
3. ОДГОВАРАЈУЋИ ПОСЛОВНИ ПРОСТОР У СКЛАДУ СА ЧЛАНОМ 14. ОВОГ ЗАКОНА;
4. ДА НИЈЕ ИЗРЕЧЕНА ЗАШТИТНА МЕРА ИЗ ЧЛАНА 32. СТАВ 2. И ЧЛАНА 33. СТАВ 4. ОВОГ ЗАКОНА, КОЈА ЈЕ НА СНАЗИ У ВРЕМЕ ПОДНОШЕЊА ЗАХТЕВА;
5. ДА ЧЛАН ПРИВРЕДНОГ ДРУШТВА, СТВАРНИ ВЛАСНИК, ОДНОСНО ПРЕДУЗЕТНИК, ЗАСТУПНИК ПРИВРЕДНОГ ДРУШТВА, ОДНОСНО ПОСЛОВОЂА, АКО ЈЕ ПРЕДУЗЕТНИК ПОВЕРИО ПОСЛОВЕ ПОСЛОВОЂЕЊА ПОСЛОВНО СПОСОБНОМ ФИЗИЧКОМ ЛИЦУ, КОЈИ ИМАЈУ РЕГИСТРОВАНУ ПРЕТЕЖНУ ДЕЛАТНОСТ АГЕНЦИЈЕ ЗА НЕКРЕТНИНЕ, КАО И ФИЗИЧКА ЛИЦА СА ПОЛОЖЕНИМ СТРУЧНИМ ИСПИТОМ ИЗ ЧЛАНА 11. ОВОГ ЗАКОНА, НЕ МОГУ БИТИ ПРАВНА ЛИЦА ОСУЂЕНА ЗА КРИВИЧНО ДЕЛО НА НОВЧАНУ КАЗНУ, ОДНОСНО ФИЗИЧКА ЛИЦА ОСУЂЕНА НА КАЗНУ ЗАТВОРА ЗА КРИВИЧНО ДЕЛО У РЕПУБЛИЦИ СРБИЈИ ИЛИ СТРАНОЈ ДРЖАВИ.

Подаци који се уписују у Регистар посредника

Члан 6.

У Регистар посредника уписују се и воде подаци о:

1) посредницима (пословно име, адреса седишта и огранка, порески идентификациони број, матични број и др.);

2) лицима која обављају послове посредовања са положеним стручним испитом из члана 11. овог закона;

3) адреси пословног простора из члана 14. овог закона;

4) изреченим заштитним мерама из члана 32. став 2. и члана 33. став 4. овог закона;

~~5) члану привредног друштва (оснивачу, власнику), односно предузетнику, заступнику привредног друштва и пословођи, ако је предузетник поверио послове пословођења пословно способном физичком лицу.~~

5) ЧЛАНУ ПРИВРЕДНОГ ДРУШТВА, СТВАРНОМ ВЛАСНИКУ, ПРЕДУЗЕТНИКУ, ЗАСТУПНИКУ ПРИВРЕДНОГ ДРУШТВА И ПОСЛОВОЂИ, АКО ЈЕ ПРЕДУЗЕТНИК ПОВЕРИО ПОСЛОВЕ ПОСЛОВОЂЕЊА ПОСЛОВНО СПОСОБНОМ ФИЗИЧКОМ ЛИЦУ.

Брисање из Регистра посредника

~~Члан 10.~~

~~Посредник се брише из Регистра посредника:~~

~~1) ако престане да постоји неки од услова из члана 5. тач. 1), 2), 3) или 5) овог закона;~~

~~2) на лични захтев.~~

~~2) на лични захтев.~~

1) ако престане да постоји неки од услова из

2) на лични захтев.

~~Решење о брисању из Регистра посредника доноси министар, а на основу података из јавних евиденција, као и података утврђених у поступку надзора.~~

ЧЛАН 10.

ПОСРЕДНИК СЕ БРИШЕ ИЗ РЕГИСТРА ПОСРЕДНИКА:

1) АКО ПРЕСТАНЕ ДА ПОСТОЈИ НЕКИ ОД УСЛОВА ИЗ ЧЛАНА 5. ТАЧ. 1), 2), 3) ИЛИ 5) ОВОГ ЗАКОНА;

2) АКО ЈЕ УПИС У РЕГИСТАР ПОСРЕДНИКА ИЗВРШЕН НА ОСНОВУ НЕИСТИНИТИХ ПОДАТАКА;

3) АКО ДОНЕСЕ ОДЛУКУ О ПРЕСТАНКУ ОБАВЉАЊА ДЕЛАТНОСТИ АГЕНЦИЈЕ ЗА НЕКРЕТНИНЕ ИЛИ ПРЕСТАНЕ ДА ПОСТОЈИ У СКЛАДУ СА ЗАКОНОМ;

4) AКО ПОСТУПА СУПРОТНО ПРОПИСИМА КОЈИМА СЕ УРЕЂУЈЕ СПРЕЧАВАЊЕ ПРАЊА НОВЦА И ФИНАНСИРАЊA ТЕРОРИЗМА;

5) НА ЛИЧНИ ЗАХТЕВ.

РЕШЕЊЕ О БРИСАЊУ ИЗ РЕГИСТРА ПОСРЕДНИКА ДОНОСИ МИНИСТАР, А НА ОСНОВУ ПОДАТАКА ИЗ ЈАВНИХ ЕВИДЕНЦИЈА, КАО И ПОДАТАКА УТВРЂЕНИХ У ПОСТУПКУ НАДЗОРА.

РЕШЕЊЕ ИЗ СТАВА 2. ОВОГ ЧЛАНА ЈЕ КОНАЧНО, А ПРОТИВ ЊЕГА СЕ МОЖЕ ПОКРЕНУТИ УПРАВНИ СПОР, У СКЛАДУ СА ЗАКОНОМ.

Стручни испит

Члан 11.

Стручна оспособљеност за обављање послова посредовања утврђује се полагањем стручног испита (у даљем тексту: стручни испит).

Физичко лице које полаже стручни испит мора да има пребивалиште на територији Републике Србије и, најмање IV степен стручне спреме И НЕ МОЖЕ БИТИ ОСУЂЕНО НА КАЗНУ ЗАТВОРА ЗА КРИВИЧНО ДЕЛО У РЕПУБЛИЦИ СРБИЈИ ИЛИ СТРАНОЈ ДРЖАВИ.

Физичком лицу које положи стручни испит издаје се уверење о положеном стручном испиту.

Министарство води евиденцију о издатим уверењима из става 3. овог члана.

Средства остварена од уплата за полагање стручног испита су приход буџета Републике Србије.

САМОСТАЛНИ ЧЛАН ПРЕДЛОГА ЗАКОНА

ЧЛАН 5.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”, А ПРИМЕЊУЈЕ СЕ ОД 1. ЈАНУАРА 2020. ГОДИНЕ.